אירוע בטיחות חמור בנתב"ג: מטוס של חברה גרמנית שנע על הקרקע בנמל התעופה פגע בזנבו של מטוס אל על שהמתין בעמדת המראה. לא היו נפגעים, אך נזק נגרם למטוסים. כל הנוסעים שהיו על טיסת אל על שהייתה אמורה להמריא לרומא הורדו מהמטוס.

לסיפורים הכי מעניינים והכי חמים – הצטרפו לפייסבוק שלנו

מדוברות רשות שדות התעופה נמסר כי מטוס של חברת Germania airlines שהיה בדחיפה לאחור מעמדת חנייה פגע בזנב של מטוס אל על שהיה על הקרקע - בדרכו לעמדת ההמראה וכי הנוסעים הורדו מהמטוס דרך המדרגות.

הנזק בזנב המטוס, הבוקר | צילום: דוברות רש"ת, חדשות

"המטוס שהיה אמור להמריא לרומא החל לנסוע על המסלול ופתאום היה בום, אני בכלל ישנתי ושמעתי על זה רק שהורידו אותנו מהמטוס", סיפרה שירה טורבוביץ', אחת הנוסעות שהיו על המטוס. "כולם אמרו שזה לא היה מאוד דרמטי אבל שהרגישו בום. הטיס אמר שהמטוס החליק ושאין מה להיבהל, המטוס של חברת התעופה הגרמנית חטף את הפגיעה העוצמתית, אבל בכל מקרה הנוסעים כולם בסדר".

נוסע נוסף, ערן בדיאן, תיאר את שהתרחש: "אמרו לנו שאת רומא נראה יותר מאוחר אם בכלל. היינו חגורים והפגיעה הייתה קלה, הטייס דיווח לנו על ההחלקה. אין שום נפגעים או שריטה על אף בן אדם, רק פגיעות בפח למרבה המזל".